José de Anchieta

José de Anchieta (født 19. mars 1534 i San Cristóbal de La Laguna på Tenerife i Spania, død 9. juni 1597 i Anchieta i Brasil) var en ledende spansk katolsk misjonær i Brasil og grunnlegger av São Paulo og Rio de Janeiro.

Bakgrunn 
José de Anchietas far var opprinnelig baskisk, og fetter av Ignatius Loyola, grunnleggeren av Jesuittordenen. Som fjortenåring ble José de Anchieta sendt fra hjemmet på Kanariøyene til Coimbra i Portugal for å studere. Han var dypt religiøs, og allerede som syttenåring søkte han opptak ved Universitetet i Coimbra. I 1552 ble han tatt opp i jesuittordenen. Han lærte seg flytende portugisisk og latin mens han var novise i Coimbra, og påla for øvrig seg selv en så rigid askese at ryggraden hans ble skadet for livet.

Misjonær i Brasil 
Han ble sendt som misjonær til Brasil i 1553, og tilbragte resten av sitt liv der.  

Han fortsatte å forkynne for indianerne i Brasil til sin død i 1597.

Helligkåring 
Han ble kåret til helgen i den katolske kirke av pave Frans i 2014. Han er den andre fra Kanariøyene som har blitt helligkåret; den første var Pedro de Betancur.

Referanser 

Spanske helgener
Personer fra Tenerife
Fødsler i 1534
Dødsfall i 1597
Spanske jesuitter
Misjonærer i Brasil
Katolske misjonærer
Katolsk kirkehistorie
Spanske misjonærer